Ангел Господен: да търсим усърдно Исус по примера на мъдреците - Радио Ватикана
Папата на молитвата "Ангел Господен" - AFP
Трябва да изберем, дали да търсим усърдно Исус, както правят мъдреците, или да сме безразлични като книжниците и първосвещениците или дори да се страхуваме като Ирод, който вижда Исус като заплаха за своята власт. Това бе призива, който папа Франциск отправи на молитвата „Ангел Господен“ в празника на Богоявление. Сред 30-те хиляди вярващи да площад „Свети Петър“ бяха и участниците в историческо-фолклорния парад, който всяка година на този ден преминава по дългата „Вия дела Кончилиационе“, свързваща „Кастел Сант Анджело“ с площада.
Да търсим усърдно Исус. Не на безразличието или страха
Папа Франциск припомни, че примера, който трябва да следваме е този на мъдреците: готови да се откажат от своето удобство, за да намерят Исус, който спасява. С тази нагласа и поведение – каза папата – „ние можем да живеем един хубав живот, укрепвайки в милосърдната любов, вярата и надеждата“, ката папата.
Три са нагласите, които срещаме в Евангелието, към идването на Господ: усърдното търсене на мъдреците, безразличието на първосвещениците и книжниците и страха на Ирод. Също ние можем да се замислим и изберем една от тези три нагласи. Дали искам да търся усърдно Исус? Но на мен Исус не ми казва нищо.. затова оставам неподвижен… или дали се страхувам от Исус и искам да го премахна от моето сърце?
Егоизмът – каза папата – „може да ни подтикне да видим идването на Исус в нашия живот като една заплаха. Затова се правят опити да се премахне или заглуши посланието на Исус, който е видян като препятствие, когато се преследват човешките амбиции, по-удобните перспективи, наклонностите на злото“.
Князете на света тласкат към арогантността и жаждата за власт
Книжниците и първосвещениците знаят, че Исус е там, във Витлеем, само на няколко километра от тях, но не се помръдват, „защото така им е удобно“. Става въпрос – поясни папата – за „изкушението на безразличието. Въпреки че знаем, че Исус е нашия Спасител, се предпочита да се живее сякаш не е, следвайки князете на света, които тласкат към задоволяването на наклонностите на арогантността, жаждата за власт и богатствата.
Страхът води до лицемерието
Още по-негативна според папата е третата нагласа, тази на Ирод. „Той се страхува, иска да знае къде е младенецът, но не за да Му се преклони, както казва на мъдреците, а за да Го премахне, защото Го чувства като противник. Страхът – подчерта папата – винаги води до лицемерието. Лицемерите са такива, защото таят страх в сърцето си“.
Пожелания към Православните и Източно-католическите църкви честващи Рождество Христово
След Богоричната молитва папата отправи своите пожелания към някои Източни църкви, католически и православни, които през тези дни честват Рождеството на Христос. „Нека тези радостни чествания да бъдат извор на общение между всички нас християните“, каза папата, който отправи специални пожелания към Коптския патриарх Тавадрос II.
„Искам да изразя, по-специално, моята духовна близост към православните християни копти, и да поздравя сърдечно моя събрат Тавадрос II по повод радостното събития за освещаването на новата катедрала в Кайро“, каза папата.
Накрая Светият отец припомни Мисионерския ден на младежите и отправи специален поздрав към историческо-фолклорния парад, насърчаващ ценностите на Богоявление, който тази година бе посветен на италианската територия Монти Пренестини. Папата припомни и парада на мъдреците, който на този ден се провежда в различни полски градове.